**Tumorile benigne ale pielii**

Acestea sunt leziuni sub forma unor excrescente ale pielii, cu crestere lenta in timp, care nu sunt de natura cancerigena, dar care pot deveni inestetice, dureroase sau chiar determina deficit functional al zonei daca sunt neglijate si lasate sa creasca prea mult.

Cele mai dese formatiuni cutanate benigne:

- Papiloame (veruci vulgare) – sunt cele mai frecvente tumori benigne, produse de virusuri. De obicei se indeparteaza prin simpla cauterizare sau ardere cu laser.

- Chistele de incluziune – apar in urma unot traumatisme repetate, la nivelul palmelor si degetelor; se pot infecta si atunci fistulizeaza spontan. Trebuie indepartate chirurgical.

– Chistul sinovial – cea mai frecventa tumora a mainii. Lichidul continut de acest chist este similar cu lichidul sinovial, iar chistul comunica cu articulatia invecinata.

– Chistul mucos – apare la nivelul fetei dorsale a articulatiei interfalangiene distale a degetelor. Pot determina deformarea unghiei.

– Lipomul – tumora bine delimitata, cu continut de tesut adipos; daca se maresc foarte mult, pot feforma inestetic zona.

– Chistul sebaceu – tumora incapsulata ce contine sebum; daca se mareste, se infecteaza si determina inflamatie in toata zona de localizare; trebuie indepartate chirurgical.

– Hemangioamele – tumori de origine vasculara, sunt tratate in special din ratiuni cosmetice

– Botriomicomul – tumora angiomatoasa, apare frecvent in urma unor traumatisme, suprainfectia bacteriana fiind factorul favorizant

– Nevii pigmentari – reprezinta tumori benigne ale sistemului pigmentar. Trebuie supravegheat permanent aspectul lor, mai ales daca sunt situati pe zone expuse la soare sau in zone de microtraumatizare (git,in zona gulerului sau in zona sutienului la femei sau in zona centurii la barbati etc.)

**Tratament tumori cutanate benigne**

In general, aceste formatiuni  nu necesita un anumit tratament. Deoarece ele nu sunt tumori canceroase, nu este necesara eliminarea lor. Nu se cunoaste inca un tratament pentru prevenirea aparitiei acestor formatiuni  sau pentru prevenirea cresterii lor.

Formatiunile tumorale benigne pot  fi extirpate chirurgical daca simptomele se agraveaza, cum ar fi in cazurile in care :

– devine dureroase sau sensibile  
– se infecteaza in mod repetat  
– supureaza  
– intervine in miscare sau in functionalitatea locului respectiv  
– cresc in marime  
– devin neplacute  estetic sau deranjeaza.

Cele mai multe dintre ele  pot fi indepartate in cabinetul medicului sau intr-un centru de chirurgie.

Medicul va injecta un anestezic local in jurul formatiunii, va face o incizie la nivelul pielii, va indeparta tumora , apoi va inchide incizia prin suturare. Daca tumora  este intr-o zona a corpului care nu poate fi usor abordabila, doar printr-o simpla incizie a pielii, ea  va putea fi extirpata intr-o sala de operatii sub anestezie generala.

In general, recuperarea postoperatorie este foarte buna si rapida, iar singurul inconvenient al indepartarii chirurgicale este cicatricea care ramine postoperator, aspectul acesteia depinzind de marimea formatiunii indepartate, zona in care este plasata, precum si de tipul de sutura aplicat si de tipul de cicatrizare propriu fiecarui pacient.

# Leziunile cutanate precanceroase si cancerul de piele

[Cancerul de piele](http://www.sfatulmedicului.ro/Cancer-de-piele/cancerul-de-piele-nemelanomatos_754" \o "Cancerul de piele nemelanomatos) este cel mai des intalnit tip de cancer dintre cancerele umane. Cancerul apare atunci cand celulele normale sufera o transformare in urma careia acestea cresc si se multiplica fara control. Pe masura ce aceste celule se multiplica, formeaza o masa numita tumora. Tumorile pielii sunt deseori mentinonate ca leziuni cutanate canceroase.  
  
Principalele tipuri de cancer de piele sunt: carcinomul bazocelular, carcinomul cu celule scuamoase si melanomul. Cel mai frecvent sunt intalnite carcinomul bazocelular sau carcinomul cu celule scuamoase. Desi sunt de natura maligna, exista posibilitati destul de reduse ca acestea sa se raspandeasca in alte parti ale corpului. Acesta necesita tratament in stadiile precoce. Mai rar intalnit, dar destul de important este melanomul malign, un tip foarte agresiv de cancer cutanat care tinde sa se imprastie si in alte parti ale corpului. Acest tip de cancer poate fi fatal daca nu este tratat din timp.

**Semnele si simptomele melanomului**   
- Melanomul se poate dezvolta oriunde pe piele, atat pe pielea normala cat si in interiorul unei [alunite](http://www.sfatulmedicului.ro/Alunite--negi-si-keratoze/alunitele-cand-sa-ne-alarmami_1397) deja prezenta care ar putea deveni canceroasa. Melanomul apare cel mai frecent pe trunchiul, gatul sau capul oamenilor. La femei acest tip de cancer se dezvolta mai ales pe partea inferioara a picioarelor. Melanomul poate sa apara chiar si la persoanele a caror piele nu a fost expusa la soare, indiferent de nuanta pielii acestora. La cei care au piele mai inchisa la culoare, melanomul tinde sa apara la nivelul palmelor sau talpilor sau sub unghiile mainilor sau picioarelor.   
  
**Printre semnele melanomului sunt:**  
- alunita care isi va modifica dimensiunea, forma, culoarea sau care sangereaza;  
- leziune de culoare inchisa pe palme, talpi, degetele mainilor sau picioarelor, localizata pe mucoasa gurii, nasului, vaginului sau anusului.  
Cancerul cutanat (inclusiv melanomul, carcinomul cu celule bazale, carcinomul cu celule scuamoase) debuteaza prin modificarea pielii. Acesta poate fi reprezentat de formatiuni sau leziuni noi precanceroase, care intr-o prima faza nu sunt cancere dar care s-ar putea transforma in acestea de-a lungul timpului. Se estimeaza ca 40-50% dintre oamenii cu pielea alba care vor atinge varsta de 65 de ani vor dezvolta cel putin un tip de cancer de piele. Cancerul de piele poate fi vindecat daca este depistat si tratat din vreme.  
  
[**Keratoza actinica**](http://www.sfatulmedicului.ro/Alunite--negi-si-keratoze/keratoza-actinica_1365) **(keratoza solara)**  
Aceste leziuni precanceroase sau pete mici, solzoase sunt cauzate de expunerea excesiva la soare si de obicei apar pe cap, gat, maini sau pot fi localizate in alte parti ale corpului. Acesta pot fi un semn de avertizare timpurie a cancerului de piele, dar este greu de preconizat daca se vor modifica sau daca vor deveni canceroase. Medicii recomanda tratament precoce pentru a se preveni dezoltarea cancerului de piele cu celule scuamoase. Oamenii cu pielea deschisa la culoare, blonzi sau roscati, cu ochii albastri sau verzi sunt cei mai expusi riscului.  
  
**Cheilita actinica**  
Strans legata de keratoza actinica, cheilita actinica este o conditie precanceroasa care va fi localizata, de obicei, pe buza inferioara. In acest caz vor aparea leziuni solzoase si aspre, persistente la nivelul buzei. Simptomele mai putin frecvente includ umflarea buzelor, pierderea brusca a conturului dintre buza si piele si a proeminentei liniilor buzelor. Cheilita actinica poate evolua in carcinom invaziv cu celule scuamoase daca nu este tratata.  
  
**Cornul cutanat**  
Cornul cutanat este o formatiune in forma de palnie compusa din cheratina compacta. Dimensiunea si forma pot varia considerabil dar cele mai multe au aproximativ cativa milimetri in lungime. La baza acestuia poate fi gasit carcinomul cu celule scuamoase. Acesta apare de obicei la barbatii in varsta cu pielea alba, care au un istoric important de [expunere la soare](http://www.sfatulmedicului.ro/Mituri-Medicale/expunerea-la-soare-mit-si-adevar_7095).  
  
**Alunita poate deveni o problema**  
O alunita este multiplicarea de melanocite, celulele care ii ofera acesteia culoarea. Desi destul de putine alunite devin canceroase, cele tipice sau anormale se pot transforma in [melanom](http://www.sfatulmedicului.ro/Cancer-de-piele/cancerul-de-piele-sau-melanomul_779), in timp. Alunitele normale vor deveni plate sau proeminente sau isi pot modifica forma. Suprafata este de obicei omogena sau neteda. Alunitele care ar putea fi canceroase au de cele mai multe ori forma neregulata, au mai multe culori si sunt de dimensiuni mai mari. Majoritatea nevilor se dezvolta in tinerete. Este un fapt neobisnuit ca unui adult sa-i apara o alunita.  
  
**Alunitele sau nevii displazici**  
Alunitele atipice nu sunt neaparat canceroase dar se pot transforma in [cancer](http://www.sfatulmedicului.ro/Mituri-Medicale/cancerul-mit-si-adevar_6520). Acestea sunt localizate atat in zonele care au fost expuse la soare cat si in cele protejate. Alunitele atipice pot avea dimensiuni mai mari, forme neregulate, margini crestate sau decolorate. Acestea pot fi plate sau ridicate, cu suprafata neteda sau aspra. Acestea au, de obicei, culoare mixta: rosie, cafenie, roz si maro.

**- Carcinomul cu celule scuamoase** - acest tip de cancer nonmelanom poate sa apara sub forma unui nodul rosu, tare, o excrescenta solzoasa care sangereaza sau dezvolta o crusta, ori o rana care nu se vindeca. Cel mai des acesta apare pe nas, frunte, urechi, buza inferioara, maini si alte zone ale corpului expuse la soare. Carcinomul cu celule scuamoase este vindecabil daca este tratat cat mai repede. In cazul in care cancerul de piele avanseaza, tratamentul va depinde de stadiul cancerului.  
  
**- Carcinomul cu celule bazale** - carcinomul bazocelular este cel mai des intalnit si mai usor de tratat tip de cancer cutanat. Acesta se extinde incet si se manifesta mai ales la adulti. Tumorile cu celule bazale pot avea mai multe forme si vor fi localizate pe gat, urechi, piept sau fata. Tumorile pot fi plate, solzoase, de culoare maronie sau pot avea forma unei cicatrice de culoare alba, cerate.  
  
**- Cancere cutanate mai putin frecvent intalnite** - carcinomul Kaposi apare in mod special la persoanele cu [sistemul imunitar](http://www.sfatulmedicului.ro/Diverse/afectiunile-sistemului-imunitar_6787) slabit, este un tip de cancer al glandelor sebacee. Acelasi tip este si carcinomul cu celule Merkel care este localizat mai ales pe zonele expuse la soare: cap, gat, brate si picioare, dar de cele mai multe ori se extinde si la alte parti ale corpului.

Expunerea la soare este principala cauza a cancerului de piele. Dar acest lucru nu explica de ce cancerul de piele apare si in zone care sunt ferite de razele soarelui. Expunerea la anumiti factori de mediu, radioterapie si chiar ereditatea joaca un rol important in acest sens. Oricine poate face cancer, dar riscul este mai mare in cazul persoanelor care:  
- au pielea mai deschida la culoare si ochi colorati;  
- au numeroase alunite de dimensiuni mari si forma neregulata;  
- au un istoric familial de cancer de piele;  
- au un istoric de expunere excesiva la soare sau vezicule in urma [arsurilor solare](http://www.sfatulmedicului.ro/Ingrijirea-pielii/arsurile-solare_1384);  
- au trait la altitudini mari sau in zone cu soare pe tot parcursul anului;  
- au urmat tratamente cu radiatii.